**מטלה מסכמת – התקופה הפרסית**

1. **שאלת מקור טקסט - פעילותו של נחמיה בן חכליה:**  
   "...רשימת כל החתומים על האמנה) וּבָאִים בְּאָלָה וּבִשְׁבוּעָה לָלֶכֶת בְּתוֹרַת הָאֱלֹהִים), אֲשֶׁר נִתְּנָה בְּיַד מֹשֶׁה עֶבֶד הָאֱלֹהִים; וְלִשְׁמוֹר וְלַעֲשׂוֹת, אֶת כָּל מִצְוֺת יְהוָה אֲדֹנֵינוּ, וּמִשְׁפָּטָיו, וְחֻקָּיו.   וַאֲשֶׁר לֹא-נִתֵּן בְּנֹתֵינוּ, לְעַמֵּי הָאָרֶץ; וְאֶת בְּנֹתֵיהֶם, לֹא נִקַּח לְבָנֵינוּ.   וְעַמֵּי הָאָרֶץ הַמְבִיאִים אֶת הַמַּקָּחוֹת (סחורות)  וְכָל-שֶׁבֶר (מזון)  בְּיוֹם הַשַּׁבָּת, לִמְכּוֹר לֹא נִקַּח מֵהֶם בַּשַּׁבָּת, וּבְיוֹם קֹדֶשׁ; וְנִטֹּשׁ אֶת-הַשָּׁנָה הַשְּׁבִיעִית, וּמַשָּׁא כָל-יָד.    וְהֶעֱמַדְנוּ עָלֵינוּ מִצְוֺת, לָתֵת עָלֵינוּ שְׁלִישִׁית הַשֶּׁקֶל בַּשָּׁנָה, לַעֲבֹדַת, בֵּית אֱלֹהֵינוּ.  לְלֶחֶם הַמַּעֲרֶכֶת וּמִנְחַת הַתָּמִיד וּלְעוֹלַת הַתָּמִיד הַשַּׁבָּתוֹת הֶחֳדָשִׁים לַמּוֹעֲדִים, וְלַקֳּדָשִׁים וְלַחַטָּאוֹת לְכַפֵּר, עַל-יִשְׂרָאֵל; וְכֹל, מְלֶאכֶת בֵּית-אֱלֹהֵינוּ.  וְהַגּוֹרָלוֹת הִפַּלְנוּ עַל-קֻרְבַּן הָעֵצִים, הַכֹּהֲנִים הַלְוִיִּם וְהָעָם לְהָבִיא לְבֵית אֱלֹהֵינוּ לְבֵית אֲבֹתֵינוּ לְעִתִּים מְזֻמָּנִים, שָׁנָה בְשָׁנָה:  לְבַעֵר, עַל-מִזְבַּח יְהוָה אֱלֹהֵינוּ, כַּכָּתוּב, בַּתּוֹרָה.  וּלְהָבִיא אֶת-בִּכּוּרֵי אַדְמָתֵנוּ, וּבִכּוּרֵי כָּל-פְּרִי כָל-עֵץ שָׁנָה בְשָׁנָה לְבֵית יְהוָה(...)  וְאֶת-רֵאשִׁית עֲרִיסֹתֵינוּ וּתְרוּמֹתֵינוּ וּפְרִי כָל-עֵץ תִּירוֹשׁ וְיִצְהָר, נָבִיא לַכֹּהֲנִים אֶל לִשְׁכוֹת בֵּית אֱלֹהֵינוּ, וּמַעְשַׂר אַדְמָתֵנוּ, לַלְוִיִּם(...)  וְלֹא נַעֲזֹב, אֶת-בֵּית אֱלֹהֵינוּ."
2. **הציגו** את ההתחייבויות שהעם קיבל על עצמו בטקס חתימת האמנה.   
   **הסבירו** מה ניתן ללמוד מתוך התחייבויות אלה על המצב החברתי והדתי ביהודה לפני החתימה על ההאמנה?   
   בתשובתכם התבססו על קטע המקור ומידע נוסף שלמדתם.
3. מה היו סמכויותיו של נחמיה עם הגיעו ליהודה?   
   **הסבירו** כיצד לדעתכם סמכויות אלה חיזקו וסייעו לו כמנהיג לממש את מטרותיו?  
   בתשובתכם התבססו גם על הסרטון- נחמיה יומן אישי.