**מטלה – התקופה הרומית : הערכת מדיניותו של הורדוס**

לפניכם קטע מקור הלקוח מתוך מאמרו של מנחם שטרן "הערכת פועלו של הורדוס"

**קראו את הקטע וענו על שני הסעיפים שאחריו:**

**"הורדוס היה , ללא ספק, האישיות שהשפיעה יותר מכל יהודי בדורות המאוחרים של ימי בית שני על ההיסטוריה המדינית, החברתית והחומרית של ארץ ישראל ושל האומה היהודית בכלל.**

**הנחת היסוד שלו הייתה שגורל האומה היהודית ובוודאי גורל מלכותו תלוי בהווה ובעתיד של הקיסרות הרומית.....**

**תובנה זו גרמה לכך שארץ ישראל כולה תהייה במסגרת מדינת יהודה. אך היה לכך מחיר- התחשבות רבה ביסוד ההלניסטי שבגבולות הממלכה. שכן ללא מרכיב זה , לא היו רואים הרומאים בהורדוס מלך מתאים לשלוט בכל ארץ ישראל בעלת האוכלוסייה המעורבת.**

**ההתחשבות בתושבים הלא יהודיים בארץ , כללה הכרה גלויה בפולחן עבודה זרה ובמיוחד בפולחן הקיסר , באזורים הלא יהודיים בארץ ישראל".**

מנחם שטרן, "הערכת פועלו של הורדוס", בתוך**: מלכותו של הור**דוס, ישעיהו גפני, חוה שטרן (עורכים), משרד הביטחון, תשנ"ב

א מה הייתה הנחת היסוד במדיניותו של הורדוס על פי קטע המקור? הציגו **שלוש** פעולות שעשה הורדוס לקידום הנחה זו? בססו תשובתכם על פי המקור ועל פי מה שלמדתם ביחידת הלימוד.

ב מהי דעתו של כותב המאמר על הורדוס? האם אתם מסכימים עם דעה זו? בססו עמדתכם על פי מה שלמדתם על הורדוס כמנהיג ביחידת הלימוד.

בהצלחה.