[**קישור למחזה (זה לחיץ)**](https://youtu.be/NLTjRr_QEYI)

**שם המחזה:** הפריצה במוזיאון האסלאם

**מאת:** שחריוס פרץ, טליבריס אקלר, יפתחולס כיטאבסוס שוסטק, יונתנס ברוך (על פי "אנטיגונה" מאת סופוקלס). יונתן קורן מחלל והנדסה עזר לצלם (תודה!)

**מקום ההתרחשות:** המוזיאון לאמנות האסלאם, באולם מרכזי ומעבר צדדי

**זמן ההתרחשות:** באמצע לילה

**הדמויות:**

* שחר (53) - ראש ארגון פשע משפחתי, גאוותן, עקשן, אכפתי (מקביל לקריאון)
* טל (48) - אשתו של שחר, אוהבת כלי בית עתיקים (מקבילה לאורידיקה)
* יונתן ברוצ'ניק (23) - בנם של שחר וטל, נאור, מאמין במוסר (מקביל להימון)
* יפתחה אולכיטאבה (19) - שומרת במוזיאון, עקשנית, דעתנית (מקבילה לאנטיגונה)
* מקהלה (69 בממוצע) (קולות רקע, יכולים להיות גם דמויות משנה של שומרים בהמשך)

**התוכן:** (לא הכל הגיע לגרסה המצולמת באופן מדויק)

|  |  |
| --- | --- |
| **תמונה ראשונה: האולם המרכזי במוזיאון (כולם לוחשים)** | |
| מקהלה: | באותה השעה לא היה לאף אחד מהם מושג מה העתיד הממשמש ובא צופן בחובו |
| שחר: | טוב, הגענו. טל, את זוכרת מה את מחפשת? |
| טל: | את השעונים הישנים הללו, אוי איך אני מתרגשת אני רואה את הזהב ואני מתעלפת. השעונים חייבים להיות כאן! |
| יונתן: | אבא, אנחנו באמת צריכים לעשות את זה? יש עוד דרכים להשיג כסף. |
| שחר: | יונתן, סיכמנו את זה. אתה כאן כדי ללמוד. וגם כדי לעזור למשפחת הפשע שלך. |
| **[במה חשוכה, עד כה לא ראו את הדמויות. עתה הן נכנסות בזהירות לפריים]** | |
| יונתן: | אבל לפגוע באנשים? זה לא מה שסיכמנו עליו. |
| שחר: | טוב, מה שתגיד. יונתן, לך למעבר הצדדי ותוודא שהוא ריק. הוא הולך לכיוון של השעונים העתיקים. בלי עיכובים. |
| **תמונה שנייה: המעבר הצידי** | |
| **[יונתן מסתכל לתוך המעבר בצידי, רואים רק אותו ואת יפתחה בפריים. הוא נראה נדהם]** | |
| יונתן: | (ממלמל) לא יכול להיות... יש כאן שומרים. והיא... היא יפהפייה. כֻּלָּךְ יָפָה רַעְיָתִי, וּמוּם אֵין בָּךְ! שְׁנֵי שָׁדַיִךְ כִּשְׁנֵי עֳפָרִים, תְּאוֹמֵי צְבִיָּה, הָרוֹעִים, בַּשּׁוֹשַׁנִּים! (יפתחה מפריחה נשיקה באוויר לכיוון יונתן) |
| מקהלה: | [ממלמלת טריסטן ואיזולדה מסוף המערכה השלישית] |
| **תמונה שלישית: האולם המרכזי** | |
| **[שחר וטל ממתינים. שחר נראה עצבני]** | |
| שחר: | מה נסגר איתו, למה הוא מתעכב כל־כך? |
| יונתן | (מתנשף) אבא, אנחנו חייבים לסגת. יש שומרֵ – אהה – שומרים – במעבר. שומרת. שומרים. |
| שחר: | שומרת אחת! חוכמה גדולה. מי שם אישה להיות שומרת?! היא לא עומדת לעצור אותנו. |
| **[בעריכה, בעיניו של יונתן בוערים יערות ירושלים]** | |
| יונתן: | היא ליד מחלקת השעונים. היא... |
| שחר: | טוב, אני אטפל בה היא ממש צמודה לשעונים. **[הולך לכיוון המעבר]** |
| **תמונה רביעית: אותו המעבר שוב פעם** | |
| **[יפתחה עומדת ליד ארונית עם שעונים, פניה לכיוון הדלת של הכיתה (שלא בפריים). שחר מגיע מאחוריה ופוגע בה עם החרב של יפתח. לאחר מכן יונתן נכנס לתמונה, בהלם]** | |
| יונתן: | אבא! אתה… אתה אמרת שלא תפגע באף אחד! |
| שחר: | (צועק) תפסיק לצעוק! ראית פעם פושע דובר אמת? חוץ מזה, עמדתי במילתי. פגעתי באחת, לא באחד. אין לך ברירות ילד. או שאתה איתי או שאתה נגדי והשומרים יהרגו אותך. |
| יונתן: | (מסנן בקול חלוש) אז מישהו עומד למות היום… **[פותח מכשיר קשר]** שלחו עזרה. אדם נפצע. אני אדריך אתכם. |
| **[פנסי אופניים אדומים הנמצאים מחוץ לפריים, מתחילים להבהב על יונתן ושחר]** | |
| שחר: | **[שולף סכין]** מה אתה משוגע?! **[רץ מחוץ מהפריים למקום אחר]** |
| **אקסודוס** | |
| **[יונתן כורע ליד יפתחה ששורעת על הרצפה, אוחז בידה. מקריא רקוויאם]** | |
| יונתן: | Requiem aeternam dona eis, Domine, et lux perpetua luceat eis |
| **[השומרים מגיעים. סוודרים מכסים את פניהם]** | |
| שומר: | (בקול מתון אך רם) הגנב כאן – רצח את יפתחה. לנטרל באופן מיידי. |
| **[יורים עם רובה נרף על היימון שנופל על הרצפה גם, שותת בדמה יפתחה]** | |
| טל: | הו! היימון בני! |
| **[המצלמה פונה לכיוון טל, שגונבת רובה של אחד השומרים, יורה בעצמה וקורסת על הרצפה]** | |
| שחר: | **[המצלמה עוקבת אחרי שחר שממהר חזרה למסדרון, דרך דלת הכיתה]** מה קרה? הכל בסדר? **[המצלמה פונה לעבר הגופות, חוזרת לפנים של שחר]** אלוהים. גאוותי… עקשנותי… ועכשיו אין לי יורש! בגללי! |
| **[קאט: עוברים למצלמה רחבה לרגלי השומרים, אורות אדומים מהבהבים עליהם, פניהם זועפים]** | |
| מקהלה: | כך מסתיים סיפורם של אלה שבחרו ללכת בדרך חשוכה. הגאווה מובילה לנפילה, והעקשנות מביאה רק כאב ואובדן. |