סצנת הקרקס המכני

**מגישים:** יובל קורן, יעל לירז, ליה חיוט, שחר פרץ

## **תיאור הסצנה?**

הסצנה מתחילה כשמומו הולך לחנות כלבו גדולה, ובחלון הראווה שלה נמצא קרקס מכני יפיפה. הוא מגיע מעט לפני פתיחת הוילונות, ומדבר עם מנקה הרחובות האפריקאי, אך כשהוילונות נפתחים הוא מיד הולך לצפות ומבלה שעות מול הקרקס. הקרקס היה מכני, ומומו הבין שלאף אחת מהדמויות בו לא יכול לקרות דבר, והן לא יכולות לעשות שום דבר חוץ ממה שתוכנתו לעשות, משום שהם מכונות. בקרקס היו ליצנים בשלל צבעים, טייסי חלל, פילים לבנים עצומים, ילדים, לוליינים, רקדניות וסבלים, חמור מרקד וקוסם. הם עשו דברים מופלאים, כמו לטוס לירח או ללכת על חבל בלי שיקרה להם דבר, משום שהם מכונה זה מה שהם מתוכנתים לעשות. בנוסף לקרקס המכני, היה גם קהל מכני שלא הפסיק להריע. הקרקס היה מנותק לחלוטין מהעולם האמיתי, כי בקרקס כולם היו שמחים ומאושרים תמיד.

## **מה משמעותה עבור מומו?**

משמעות הקרקס בעבור מומו, היא ההפך המוחלט מהעולם האפרורי שמומו מכיר. בקרקס המכאני כולם שמחים ("כולם היו מאושרים בקרקס הזה"), אף אחד לא נפצע ("מקרה אסון פשוט בלתי אפשרי"), והכל ממשיך ללא הפסקה. החיים שמומו מכיר הם חיים של חולי וסבל ("הייתי כל־כך מאושר שרציתי למות, כי את האושר צריך לתפוס כשאפשר להשיג אותו" – אושר הוא לא דבר שמצוי ברגיל בחייו). מומו מרגיש ומבחין בהבדל. נוכל להבחין בזאת כאשר חלם על כך שרוזה החולה והעגמומית תהיה חלק מהליצנים האל־מותיים ש"בכלל לא היה אפשר לקלקל להם את מצב־הרוח". חוזרת ונשנית ההדגשה שכל זה מתאפשר כי "הכל היה מכאני", ומבחינת מומו, לכל הפחות, החיים האמיתיים אינם כאלו.

לסיום, המשמעות עבור מומו היא שמרבית הדברים החיוביים יוכלו להתקיים רק בצורה מכאנית ולא טבעית, והיה רוצה שאותו עולם אוטופי יחול גם בחייו שלו.

## **מדוע הוא מתרגש?**

מומו מתרגש כאשר הוא חוזה בקרקס המכני משום שהוא עומד בניגוד חד לחייו שלו. בקרקס, כל הליצנים מאושרים, גם אם קורים להם דברים רעים: "הוא הופיע בהליכה על חבל ופספס אותו תמיד, אבל זה דווקא שעשע אותו, מפני שהיה פילוסוף". הקרקס הוא עולם שבו הכל בסדר וכולם תמיד שמחים, וכאשר מומו צופה בו, הוא יכול להרגיש חלק מאותו העולם: "המשכתי להתבונן בקרקס והרגשתי נפלא".

בנוסף לכך, הטבע המכני של הלהקה מייצג את העובדה שהם אינם מסוגלים למות, בניגוד לגברת רוזה, שנמצאת על סף מוות לאורך רוב הספר. מומו היה רוצה למנוע מגברת רוזה גורל זה, אך הוא יודע שהוא לא מסוגל. בראשו, הוא משווה אותה לאחד הליצנים: "הסתכלתי בהם וחשבתי שגברת רוזה הייתה יכולה להיות נורא משעשעת בתור ליצן, אבל היא לא כזאת, וזה חבל". מומו היה רוצה כל כך לצרף אותה ללהקה העליזה, שאינה מושפעת מפגעי הזמן, אבל הוא יודע שהיא אמיתית ולא מכנית – "היא לא כזאת". עובדה זו מביאה למומו צער עמוק.

לכן, הקרקס המכני מעורר במומו תחושות חזקות ומנוגדות. הוא מאושר לצפות בלוליינים, שתמיד שמחים ושום דבר רע לעולם לא קורה להם, אך מהצד השני המחשבה על מותה הקרב של גברת רוזה גורמת לו ליגון. שילוב שני הגורמים האלה הוא זה שמרגש את מומו כל כך, וזו הסיבה לכך שהוא מתחיל לבכות מחוץ לחנות: "'מדוע אתה בוכה?' 'אני לא בוכה'".