**מושגי יסוד בשירה**

**דימוי:** השוואה בין שני תחומים. הדימוי מאובחן בעזרת כ' הדימוי או מילים דומות: כמו / דומה ל... / כפי ש... דוגמא לדימויים בשיר **"על עצמי"** /לאה גולדברג

|  |  |
| --- | --- |
| זמני חרוט בשירי | מבעדן |
| כשנות העץ בעיגוליו | אפשר לראות |
| כשנות חיי בקמטי מצחי. | איך משתנה האור שבשמים |
| אין לי מילים קשות - | ואיך נופלות |
| שסתומי הזיה. | כציפורים מתות |
| תמונותי | אהבותי. |
| שקופות כחלונות בכנסיה, |  |

**מטאפורה:** השאלה. שימוש במילים מתחום אחד כדי לתאר תחום אחר. שילוב מושגים היוצרים יחד משמעות חדשה. המשגה של תחום חשיבה אחד במונחים של תחום חשיבה אחר. המטאפורה השירית מנסה להפתיע אותנו. מנסה להבדיל בין מטאפורות יומיומיות בהן אנחנו משתמשים לבין המטאפורה השירית.

|  |  |
| --- | --- |
| לדוגמא: **"צנח לו זלזל"**/ ביאליק | "צנח לו זלזל על גדר וינם |
|  | כה ישן אנוכי". |

|  |  |
| --- | --- |
| או בשירו של יהודה עמיחי: **"אם יש לי כאב בטן"** | "ואם אני קפוד, אני קפוד הפוך,  הקוצים גדלים פנימה להכאיב." |

דוגמא לשיר עם דימוי ומטאפורה:

|  |  |
| --- | --- |
| **שיר אוהב וכואב** / יהודה עמיחי | אחר שנפרדנו חזרנו |
|  | להיות שתי סכינים חדות |
| כל זמן שהיינו יחדיו, | תקועות בבשר העולם, |
| היינו כמספריים טובים ומועילים. | כל אחד במקומו. |

**האנשה:** סוג של מטאפורה המייחסת תכונות אנושיות לדומם/ צומח/ בע"ח לפעולות ולרעיונות.

לדוגמא: בשיר "**יצחק**" / אמיר גלבוע "לפנות ערב טיילה שמש בתוך היער

יחד עמי ועם אבא"

דוגמא נוספת מתוך "**תרקוד**"/שלמה ארצי: "הברושים לא ידעו אם לצחוק או לבכות".

**הנפשה:** ייחוס תכונות של בע"ח לדומם, לצומח, לפעולה, לרעיון או לתכונה.

דוגמאות: "**הנה שואג היקום**"/ שלונסקי; או הכנף השבורה של השכינה בשיר "**לבדי**" של ביאליק.

**מיטונימיה:** (מיוונית, שינוי או חידוש שם). כינוי דבר בשם דבר אחר הקשור בו, נובע ממנו, מתייחס אליו, סמוך אליו במציאות. "הבית הלבן מודיע..." = נשיא ארה"ב מודיע. אני אוהבת את שלמה ארצי - הכוונה שאני אוהבת את שיריו. הדוד סם = תמיכה אמריקאית, אני לא רוטשילד = אני לא עשיר, המסך הקטן = טלוויזיה, ציון = ארץ ישראל.

**סינקדוכה:** (מיוונית ציון דבר ברמז) קוראים לכינוי דבר בשם דבר שהוא חלק ממנו. לדוגמא: כשאומרים "חסרות ידיים עובדות לקטיף תפוזים" מתכוונים לכך שחסרים עובדים. לעובדים יש ידיים והידיים הן שקוטפות. להרים עוגן = להפליג, קורת גג = בית.

**אוקסימורון:** ציור לשון, סוג של מטאפורה המצרף ביטויים או מושגים סותרים להגברת ברושם וההפתעה. דוגמאות: "שתיקה רועמת", "החשיכה ברורה כשמש", "דממה זועקת", "זכר נשכח", "כפור חם", "פתאומית לעד", "החשיכה ברורה כשמש" (אלתרמן).

**סמל:** דבר העומד במקום דבר אחר וממחיש או מייצג רעיון, תכונה, רגש או שאיפה. דוגמאות: השועל מסמל ערמומיות, הדבורה חריצות. דגל מסמל לאומיות.

**אימאז' (תמונת לשון):** מילה או ביטוי ציורי ביצירה הספרותית הממחישים מושג, רעיון, רגש או מצב כלשהו. תמונות לשון הופכות את השיר למוחשי, מציאותי. תמונות לשון יכולות לתפקד גם בצורות הבעה ספרותיות לשוניות כמו דימוי, סמל, מטאפורה, האנשה.דוגמאות: בשיר "לבדי" של ביאליק, "עוף גוזל"**.**

**סינסתזיה**: סוג של מטאפורה המשלבת כמה חושים כמו צליל וריח, קול וצבע, מראה וטעם. דוגמאות: קול חם; חיוך מתוק.

"ורק לשמש ריח של יסמין ורק לערב צבע של תפוז

ורק לאבן קול של לב פועם ורק לחול שפתיים מנשקות" (לאה גולדברג)

**ארמז (אלוזיה):** התייחסות מילולית, מפורשת או משתמעת לאדם, למקום, לטקסט או לאירוע אחר. הארמז מחייב את הקורא לערוך השוואה עם הטקסט שהופנה אליו. רבים מהארמזים הם מקראיים, לקוחים מהתנ"ך, ממקורות יהודיים או עולמיים ידועים.

דוגמאות: **יצחק**/אמיר גלבוע

**"שירי התשה 1970"/** רעיה הרניק

|  |  |  |  |
| --- | --- | --- | --- |
| א. | בַּלֵּילוֹת אֱלֹהִים וַאֲנִי | אֲנִי יוֹדַעַת וּמַכִּירָה |  |
| אֲנִי לֹא אַקְרִיב | עוֹרְכִים חֶשְבּוֹנוֹת | תּוֹדָה . |  |
| בְּכוֹרִי לְעוֹלָה . | מַה מּגִּיעַ לְמִי. | אֲבָל לֹא אֶת בְּנִי |  |
| לֹא אֲנִי . |  | וְלֹא |  |
|  |  | לְעוֹלָה . |  |

**חריזה:** מילים בעלות צלילים שווים. מקישוטיה העתיקים והטבעיים של השירה. מופיע בד"כ בסוף שורה אך לא תמיד. את החריזה מסמנים עפ"י אותיות הא-ב.ישנם כמה סוגי חרוזים:

חרוז מבריח - משמש בד"כ בשירת ימה"ב. החרוז הוא אותו חרוז לאורך כל השיר/ כל הבית. דוגמא: בשיר "**ליבי במזרח**" של ריה"ל

לִבִּי בְמִזְרָח וְאָנֹכִי בְּסוֹף מַעֲרָב / אֵיךְ אֶטְעֲמָה אֵת אֲשֶׁר אֹכַל וְאֵיךְ יֶעֱרָב

אֵיכָה אֲשַׁלֵּם נְדָרַי וֶאֱסָרַי, בְּעוֹד / צִיּוֹן בְּחֶבֶל אֱדוֹם וַאֲנִי בְּכֶבֶל עֲרָב

יֵקַל בְּעֵינַי עֲזֹב כָּל טוּב סְפָרַד, כְּמוֹ / יֵקַר בְּעֵינַי רְאוֹת עַפְרוֹת דְּבִיר נֶחֱרָב.

חריזה מסורגת: כאשר השורות חוזרות ביניהן לסירוגין. א-ב-א-ב. לדוגמא: בסונטות של **שיקספיר**. מתוך סונטה 130:

”עיני אהובתי אינן כשמש כלל ועיקר;

אלמוג אדום יותר מאודם שפתיה;

אם שלג צחור מדוע לשדיה גוון אפרפר;

אם שיער חוטי תיל, כאלה - שחורות - מחלפותיה;

חריזה חובקת: (פטררקית) כאשר השורה הראשונה מתחרזת עם השורה האחרונה באותו בית והשנייה עם השלישית. א-ב-ב-א, ג-ד-ד-ג...דוגמא:

**אהבתה של תרזה די מון**/ לאה גולדברג

מֵחַלּוֹנִי וְגַם מֵחַלּוֹנְךָ

אוֹתוֹ הַגַּן נִשְׁקָף, אוֹתוֹ הַנּוֹף,

וְיוֹם תָּמִים מֻתָּר לִי לֶאֱהֹב

אֶת הַדְּבָרִים אֲשֶׁר לִטְּפָה עֵינְךָ.

**אקרוסטיכון**: קישוט אומנותי לשיר, שכל אחד מטוריו, צלעותיו או בתיו מתחיל באות אחת מאותיות הא"ב. דוגמא: **"אשת חיל מי ימצא"** מתוך ספר משלי:

"**אֵ**שֶׁת-חַיִל, מִי יִמְצָא; וְרָחֹק מִפְּנִינִים מִכְרָהּ.

**בָּ**טַח בָּהּ לֵב בַּעְלָהּ; וְשָׁלָל לֹא יֶחְסָר.

**גְּ**מָלַתְהוּ טוֹב וְלֹא רָע, כֹּל יְמֵי חַיֶּיהָ.

**דָּ**רְשָׁה צֶמֶר וּפִשְׁתִּים; וַתַּעַשׂ בְּחֵפֶץ כַּפֶּיהָ...

**חזרה:** תופעה ספרותית בסיסית ועקרונית, פריט מתחום הלשון, המבנה, המקצב, המצלול וכו' החוזר במהלך היצירה פעמיים או יותר, בצמידות או במרווח, כמות שהוא או בשינוי.ישנן צורות רבות של חזרה כמו: פזמון, אנאפורה, אפיפורה.

אנאפורה: מילה או ביטוי החוזרים בראשי שני טורים תכופים או יותר. לאנאפורה השפעה מצלולית ריתמית ורטורית. היא מתאימה להבעת רגשות התלהבות ותוכחה, תלונה או אבל. בגלל החזרה על הפתיחה מקבלות מילות ההמשך משמעות מחוזקת.

אפיפורה: אמצעי אומנותי המאופיין בחזרה על מילה או כמה מילים בסוף מספר שורות או משפטים רצופים. מטרת השימוש באפיפורה היא להבליט ולהדגיש מסר מסוים.

שיר שכולו חזרה: אפרת מישורי / "**תמיד יש מישהו בבית**"

"**שיר לאשת נעורים**" / נתן אלתרמן

לא הכל הבלים, בתי גם זריתי ימי להבל

לא הכל הבלים, והבל (רק) אחרייך הלכתי, בתי

גם לכסף הפרתי בריתי כצוואר אחרי החבל

**אונומאטופיאה:** מלה שצליליה או חלק מהם מסמנים בקירוב את משמעותה. יש מילים שצליליהן מחקים וממחישים קולות ורעשים טבעיים. דוגמאות: בקבוק, רשרוש, צרצר, זמזום, ניצוץ, הס, גרגור מתפוצץ. לדוגמא:

**צַפְרִירִים**/ ח.נ. ביאליק

הַנְשִׁיקַת פִּי אִמִּי, אִם-צִפְצוּף הַדְּרוֹר אֲנִי הֱקִיצוֹתִי וַאֲגֻדּוֹת שֶׁל-אוֹר

תְּנוּמָתִי וַחֲלוֹמִי הַמָּתוֹק הַפְסִיקוּ? – הִצְלִיפוּ עַל-פָּנַי וּבְעֵינַי הִבְהִיקוּ.

**לשון נופל על לשון** (צימוד): משחק מילים עפ"י עיצורים וצלילים המוסיף ליופי ותורם להעמקת משמעות השיר. דוגמא: **אל מלא רחמים** / יהודה עמיחי

"אל מלא רחמים,

אלמלא האל מלא רחמים

היו הרחמים בעולם ולא רק בו."

**פסיחה:** גלישה. מעבר ישיר ללא עצירה תחבירית מצלע לצלע, מטור אחד לשני או מבית אחד לשני. פועלת כנגד נטיית הקורא להיעצר ומעצימה את המילים שבסופי הטורים ובתחילת הטורים הבאים בשל המתח וההפתעה שהיא יוצרת.

דוגמא: **שיר לילה לנודד**/ יוהן וולפגנג גתה

על כל שיאי-הרים

דממה,

בצמרות יערים

לא תשמע

אף נשמת רוח;

הצפרים שותקות על בד-

חכה, עוד מעט

אף אתה תנוח.